open-index/open-wikipedia-markdown huggingface dataset:
Ravintola Matala

**Ravintola Matala** oli oululainen ruokaravintola, joka sijaitsi Kauppatorin laidalla Rantakadun ja Kauppurienkadun kulmassa Jurveliuksen talossa. Ravintola avattiin vuonna 2004 ja se luettiin ravintola-alan ammattilaisten tekemissä arvioissa Oulun parhaaksi ja Suomessakin lähes kymmenen parhaan joukkoon kuuluvaksi ruokaravintolaksi.

Matala valittiin Suomen parhaimpien ravintoloiden joukkoon useampana vuonna. Ravintola-alan ammattilaisten vuosittain valitsemalla "Suomen 50 parasta ravintolaa" -listalla Matala sijoittui vuonna 2008 neljänneksitoista ja vuonna 2007 kahdeksanneksi, jolloin se oli paras ravintola Helsingin ulkopuolella. Ravintola muutti profiiliaan "fine dining" -tyyppisestä illallisravintolasta krouviksi syyskuussa 2011 ja se muutti sittemmin myös nimensä ravintola Toripolliisiksi.

Ilkka Järvi-Laturin tositapahtumiin perustuva elokuva *[[Kotia päin]]* on kuvattu osin Matalassa, ja se kertoo paikalla olleen keskiolutravintolan omistajasta ja hänen pojastaan.

## Katso myös
* Matala Ocean Race

## Lähteet

## Kirjallisuutta
*
V (Spock’s Beardin albumi)

__NOTOC__
**V** on Spock’s Beardin viides studioalbumi, joka julkaistiin 22. elokuuta 2000.

## Kappaleet
# 
# 
# 
# 
# 
# 
##From Nowhere
##One Note
##Come Up Breathing
##Submerged
##Miss Your Calling
##The Great Nothing

## Kokoonpano
* Neal Morse – laulu, koskettimet, akustinen kitara
* Ryo Okumoto – Hammond-urut, mellotron
* Nick D’Virgilio – rummut, lyömäsoittimet, laulu
* Dave Meros – basso, käyrätorvi
* Alan Morse – kitara, laulu, Sello ja sampler

## Arvostelut
* AllMusic: 

## Lähteet
Snow (albumi)

__NOTOC__
**Snow** on Spock’s Beardin kuudes albumi, joka julkaistiin 27. elokuuta 2002. Albumilla on mukana viimeistä kertaa bändin perustajajäsen Neal Morse, joka lähti yhtyeestä levyn julkaisun jälkeen soolouralle.

## Kappaleet

;CD 1
# Made Alive / Overture
# Stranger in a Strange Land
# Long Time Suffering
# Welcome to NYC
# Love Beyond Words
# I’m Sick
# Devil’s Got My Throat
# Open Wide the Flood Gates
# Open the Gates Part 2
# Solitary Soul
# Wind at My Back

;CD 2
# 2nd Overture
# 4th of July
# I’m the Guy
# Reflection
# Carie
# Looking for Answers
# Freak Boy
# All Is Vanity
# I’m Dying
# Freak Boy Part 2
# Devil’s Got My Throat Revisited
# Snow’s Night Out
# Ladies and Gentleman Mr. Ryo Okumoto
# I Will Go
# Made Alive / Wind at My Back

## Kokoonpano

### Yhtye
* Neal Morse – laulu, piano, koskettimet, akustinen kitara
* Ryo Okumoto – hammondiurku ja mellotron
* Dave Meros – basso, laulu, ranskalainen torvi
* Alan Morse – sähkökitara, laulu
* Nick D’Virgilio – rummut, lyömäsoittimet, laulu

### Vierailevat muusikot
* Chris Carmichael – viulu, alttoviulu ja sello
* Jim Hoke – saksofoni, klarinetti ja *autoharp*
* Neil Rosengarden – flyygelitorvi, trumpetti
* Molly Pasutti – taustalaulu kappaleessa *Open the gates part 2*

## Arvostelut
* AllMusic: 

## Lähteet
Onat

**Onat** eli **selknamit** olivat Etelä-Amerikan eteläisimmässä kärjessä Tulimaan vuorilla ja tasangoilla asuneita intiaaneja.
Vuonna 2001 Argentiinassa asui 696 onien jälkeläistä, joista 391 asui Tulimaassa. Onan kieltä puhui vuonna 1991 enää kaksi henkilöä ja nykyisin se saattaa olla jo hävinnyt.

## Historia

Onista tiedetään vain vähän. Onien esi-isät tulivat Tulimaahan jäätä pitkin Patagoniasta noin 10&nbsp;000 vuotta sitten. Mitään varmaa heidän tilanteestaan ajalta ennen eurooppalaisten tuloa 1800-luvun puolivälissä ei tiedetä. Onien määrä laski nopeasti eurooppalaisten tulon jälkeen. Kun heitä 1850-luvulla oli vielä 3&nbsp;600, vuonna 1925 heitä oli enää 279 ja vuonna 1930 100. Onat menettivät maansa argentiinalaisille karjankasvattajille, joiden karja vei elintilan onien metsästämiltä eläimiltä. Tämä johti siihen, että onat alkoivat tappaa karjankasvattajien karjaa ja nämä puolestaan palkkasivat asejoukkoja tappamaan onia. 1800-luvun loppupuolella onien alueelle tuli myös kullankaivajia. Kullankaivajat kuten esimerkiksi Julius Popper tappoivat monia intiaaneja. Vaikka oniksi itsensä luokittelevia henkilöitä asuu edelleen Argentiinassa, voidaan heidän katsoa jo kulttuurillisesti hävinneen.

## Kulttuuri
### Elinkeinot

Onat olivat metsästäjä-keräilijöitä, joiden tärkein riistaeläin oli guanaco. Guanacojen lisäksi he metsästivät muun muassa kettuja, kanalintuja ja kampamyyriä. Metsästys tapahtui jousella, jonka käyttöön onat olivat erikoistuneet. Jouset ja nuolenkärjet valmistettiin taidokkaasti. Metsästyksen lisäksi onat keräilivät marjoja, kasveja ja sieniä. Heidän tiedetään myös harjoittaneen jossakin määrin kalastusta.

### Yhteiskunta ja asuminen

Onat olivat jakaantuneet 39 eri alueeseen, joita hallitsivat eri perheet tai ryhmät. Alueiden tarkkoja hallintasuhteita ei tiedetä. Ryhmiä johti suvun päämies, mutta ylempää heimojohtoa ei onilla ollut. Onat saattoivat mennä vapaasti naimisiin eri onaryhmien edustajien kanssa, mutta sukulaisten välinen avioituminen oli kielletty ja kieltoa vahdittiin tarkasti. Avioituneet parit ryhtyivät asumaan yleensä parin miespuolisen jäsenen ryhmässä. Onat rakensivat puolikaaren muotoisia tuulensuojia, jotka peitettiin guanacon nahoilla. Vaatteina käytettiin samaten guanacon nahkoja.

### Uskonto
Onien uskonto ei ollut kovin pitkälle kehittynyt. Ylintä henkistä olentoa ei ollut eikä henkiä juuri esiintynyt muualla kuin onien maailmansyntytarinassa. Onat uskoivat kuitenkin esimerkiksi metsänhenkiin ja myyttisiin esi-isiin. He tunsivat myös *Termaukel*-nimisen hengen, joka aiheutti sairauksia. Onien šamaaneja kutsuttiin nimellä *xon* tai *yohon*. Šamaanit toimivat toisistaan riippumattomasti ja näiden välillä saattoi olla verisiäkin yhteenottoja keskinäisen kilpailun takia. Lähetyssaarnaajat käännyttivät onat kristinuskoon 1900-luvun alkupuolella.

## Kirjallisuutta
*

## Lähteet

## Aiheesta muualla
Jazmín Stuart

**Jazmín Stuart** (s. 14. helmikuuta 1976) on argentiinalainen näyttelijä. Hän on esiintynyt muiden muassa televisiosarjoissa *[[Verano del '98]]* ja *Historias de sexo de gente común*. Elokuvien joukossa on Gustavo Postiglionen *La peli* (2007).

## Aiheesta muualla
*
Gustavo Postiglione

**Gustavo Postiglione** (s. 1963 Rosario) on argentiinalainen elokuvaohjaaja. Hänen töidensä joukossa ovat täyspitkät *El asadito* (2000), *El cumple* (2002) ja *La peli* (2007). 

## Aiheesta muualla
*
Yaghanit

**Yaghanit** (myös yamanat, yámanat, yaganit) olivat Chilen eteläisimmässä saaristossa muun muassa Navarinon saarella asuneita intiaaneja. Etnisiä yaghaneja oli vuonna 2000 yhteensä 100. Viimeinen yaghanin kieltä puhunut henkilö kuoli vuonna 2022.

## Historia
Yaghanien esi-isät tulivat Tulimaahan Patagoniasta 12&nbsp;000-10&nbsp;000 vuotta sitten jäätikön yli. Tulimaahan tultuaan he levittäytyivät edelleen sen rannikon saarille kanooteilla. Navarinon saarella Tulimaan eteläpuolella on poikkeuksellisen paljon merkkejä historiallisesta ihmisasutuksesta. Tämä ei johdu niinkään tiheästä asutuksesta, vaan yaghanien kiertelevästä elämäntavasta ja myöhäisestä kontaktista eurooppalaisiin. Löytöjen perusteella tiedetään yaghanien esi-isien syöneen simpukoita, erilaisia merieläimiä ja kasveja. Sen jälkeen kun eurooppalaiset tulivat alueelle 1800-luvun puolivälissä yaghanien määrä lähti jyrkkään laskuun. Kun 1850-luvulla heitä oli vielä noin 2&nbsp;900, oli heitä 1925 enää 50 ja vuonna 1955 30. Vaikka nykyisin yaghaneja onkin 100, voidaan heitä pitää kulttuurillisesti hävinneenä kansana. Viimeinen täysverinen yaghan, Cristina Calderón -niminen nainen, kuoli 16. helmikuuta 2022.. Toiseksi viimeinen täysverinen yaghan oli Cristina Calderónin sisko Emelinda Acuña, joka kuoli vuonna 2005.

## Kulttuuri
### Elinkeinot

Yaghanit saivat suurimman osan ravinnostaan merestä. Puunkuoresta valmistettiin yksinkertaisia kanootteja, joilla pyydystettiin kalaa ja kuorellisia merieläimiä. Naiset keräsivät simpukoita haarukkamaisilla kepeillä ja sukelsivat merenpohjasta äyriäisiä. Miehet pyydystivät merinisäkkäitä harppuunoilla ja keihäillä. Ravintoa saatiin myös silloin tällöin rannoille ajautuneista valaanruhoista, jolloin useampikin yaghaniryhmä saattoi kokoontua yhteen.

### Asuminen
Yaghanit rakensivat asuinpaikoikseen kennon muotoisia majoja, jossa oli oksista tehty katto joka peitettiin heinillä, pensailla tai puunkuorella. Suojat tarjosivat vain vähän suojaa kylmyydeltä. Silti yaghanien vaatetus oli vähäinen ja naisten käyttämän häpysuojan lisäksi käytössä oli vain pieni selässä pidettävä vuota. Yaghanit asuivat enintään parinkymmenen hengen ryhmissä, jotka leiriytyivät samaan paikkaan korkeintaan vuorokaudeksi. Päälliköitä ei ollut, mutta kokeneimmat miehet olivat päätöksiä tehdessä vaikutusvaltaisempia kuin muut.

### Seremoniat
Yaghaneilla oli kaksi tärkeää seremoniaa, joita järjestettiin yleensä silloin kun ryhmät kokoontuivat yhteen, yleensä rannalle ajautuneen valaanruhon läheisyyteen. Pubertiteettiin liittyi initiaatioriittejä, jotka sekä poikien että tyttöjen piti kahdesti käydä läpi ennen kuin he saattoivat avioitua. Toinen seremonia oli kina, jossa kerrottiin ajasta jolloin naiset olivat pitäneet ylivaltaa miehiin nähden. Perimätiedon mukaan miehet olivat sittemmin huomanneet, että naamioituneet naiset eivät olleetkaan henkiä ja olivat ottaneet sitten itse ylivallan naisiin nähden.

## Kirjallisuutta
* 

## Lähteet

## Aiheesta muualla
Heikki Herva

**Heikki Sakari Herva** (2. helmikuuta 1963 Oulu – 20. huhtikuuta 2023 Riihimäki) oli suomalainen kolmiloikkaaja. Hän edusti aktiiviurallaan Lapin Lukkoa ja Kuortaneen Kuntoa. Hervan valmentajina toimivat Reijo Jokinen, Jouko Niva ja Heikki Kyröläinen.

Herva sijoittui Helsingin EM-kilpailuissa 1994 kahdenneksitoista tuloksella 16,08. Suomen mestaruuden hän voitti ulkoradoilla neljä ja sisäradoilla kolme kertaa. Herva hyppäsi ennätyksensä 16,57 vuonna 1994.

Heikki Hervan isoisä oli olympiavoittaja Ville Pörhölä, josta hän ja hänen silloinen puolisonsa Kaisa kirjoittivat kirjan *Röyttän karhu – Ville Pörhölä*. Herva ja pituus- ja korkeushyppääjä Ringa Ropo avioituivat vuonna 2022.
Herva työskenteli Jyväskylän yliopiston liikuntatieteellisen tiedekunnan hallintopäällikkönä.

Herva kuoli plasmasolusyöpään huhtikuussa 2023.

## Aikuisten SM-mitalit
*Ulkoratojen SM-kilpailut
**Kultaa: Kuopio 1987 (tulos 16,08), Oulu 1990 (16,45), Mikkeli 1993 (16,25) ja Tuusula 1994 (16,54)
**Hopeaa: Jyväskylä 1992 (16,08)
**Pronssia: Turku 1989 (16,15) ja Lapua 1995 (15,76)
*Sisäratojen SM-kilpailut
**Kultaa: Oulu 1988 (15,99), Turku 1990 (16,19) ja Tampere 1995 (16,00)
**Hopeaa: Tampere 1992 (15,98), Kuopio 1993 (15,84) ja Jyväskylä 1994 (15,95)

## Lähteet
*
### Viitteet
Ivan Majeský

**Ivan Majeský** (s. 2. syyskuuta 1976 Banská Bystrica, Tšekkoslovakia) on slovakialainen jääkiekkopuolustaja, joka edustaa HC Olomoucia Tšekin Extraligassa. Järkälemäinen Majeský pelaa rightilta ja peruspuolustaja liikkuu kokoisekseen hyvin. Hän on pelannut NHL:ssä yhteensä 202 ottelua tehoin 8+23=31. Jäähyminuutteja kertyi 234.

## Ura
Majeský pelasi vuodet 1995–1999 SaHK Iskra Banská Bystrican miesten joukkueessa Slovakian Extraliigaa, paitsi kauden 1997–1998 hän edusti joukkuetta Slovakian toiseksi korkeimmalla sarjatasoalla. Majeský pelasi HKm Zvolenin riveissä, kunnes hän pääsi esittelyvideon avulla SM-liigajoukkue Tampereen Ilvekseen, jonka kanssa Majeský teki kaksivuotisen jatkosopimuksen marraskuussa 2000. Hän voitti keväällä 2001 SM-pronssia. Majeský varattiin 25-vuotiaana, 9. kierroksella ja numerolla 267 Florida Panthersiin kesällä . Toisella Ilves-kaudellaan 2001–2002 hän pääsi myös Salt Lake Cityn olympiakisoihin edustamaan Slovakiaa.

Kahden Ilves-kauden jälkeen isokokoinen (194 cm/104 kg) Majeský siirtyi yksisuuntaisella sopimuksella NHL-joukkue Florida Panthersiin kaudeksi 2002–2003. Hän pelasi koko kauden ylhäällä NHL:ssä ja teki 82 runkosarjaottelussa tehot 4+8=12. Majeský pelasi kauden päätteeksi myös MM-kilpailuissa keväällä 2003. Ne päättyivät pronssiin. Hänen toinen NHL-kautensa 2003–2004 kului Atlanta Thrashersissa.  Majeský pelasi tšekkiläisessä HC Sparta Prahaassa. Hän osallistui myös Itävallassa Wienin ja Innsbruckin MM-kisoihin 2005. Kun NHL pääsi taas käyntiin kaudeksi 2005–2006, Majeský pelasi Washington Capitalsissa ja pääsi mukaan Torinon olympiakisoihin 2006.

Washingtonin jälkeen Majeskýsta tuli vapaa pelaaja. Hän palasi SM-liigaan ja siirtyi Oulun Kärppiin lokakuun ajaksi 2006–2007. Majeský lähti Kärppien jälkeen Ruotsiin ja Elitserien-joukkue Linköpingin riveihin. Kauden 2007–2008 alussa Kärpiltä loukkaantui puolustajat Ilkka Mikkola, Jere Karalahti ja Toni Kirén, joten Majeskýsta oli jälleen apua kuukaudeksi. Hän pelasi taas loppukauden Linköpings HC:ssa. Majeský pelasi kauden päätteeksi kevään 2008 MM-kilpailuissa. Linköpingissä hän voitti Elitserienin hopeaa vuosina 2007 ja 2008.

Syyskuun 2008 Majeský pelasi lainalla HIFK:ssa ja palasi sen jälkeen taas Linköpingiin. Kaudeksi 2009–2010 Majeský siirtyi Skellefteåån. Hän aloitti kuitenkin kautensa Tšekissä ja HC Kladnon joukkueessa, jossa Majeský pelasi lokakuun verorajaan asti. Hän pelasi keväällä 2010 MM-kilpailuissa. Kauden 2011–2012 Majeský aloitti taas Kladnossa. Joulukuussa hän teki tammikuussa 2012 alkavan sopimuksen Linköpingin kanssa. Majeský pelasikin loppukauden Linköpingissä mutta palasi syyskuussa 2012 Kladnoon. Tammikuussa 2013 Majesky siirtyi jälleen SM-liigaan ja Helsingin Jokereihin.

## Tilastot

## Lähteet
*
*
*
*
*
### Viitteet
Vimeo

**Vimeo** on Internetissä toimiva englanninkielinen videopalvelu. Se perustettiin marraskuussa 2004, mutta kenen tahansa käytettävissä olevana julkisena palveluna Vimeo avattiin 16. helmikuuta 2005. Sivusto tukee mm. videoiden näyttämistä muilla verkkosivuilla sekä pitkäaikaista videovarastointia. Videoiden katsominen ja käyttäjäksi rekisteröityminen on ilmaista. Rekisteröityneet käyttäjät voivat lisätä sivustolle omia videoitaan, kirjoittaa videoiden yhteyteen kommentteja sekä liittää profiiliinsa käyttäjäkuvan.

Toisin kuin eräistä kilpailevista palveluista, Vimeosta on mahdollista tallentaa videotiedosto henkilökohtaiselle tietokoneelle ilman lisäohjelmia, kunhan videon lisääjä ei ole asetuksia muokkaamalla estänyt tallentamista. Peruskäyttäjien lisäämät videot ovat saatavilla alkuperäisessä muodossaan viikon ajan, minkä jälkeen vain pakattu versio on tallennettavissa. Yhden viikon aikaraja otettiin käyttöön 1. elokuuta 2009.

Nimi *Vimeo* on Jakob Lodwickin keksimä. Se on anagrammi englannin kielen sanasta *movie* (suom. elokuva) ja muistuttaa myös sanaa *video*.

## Suosio
Vimeo on saavuttanut suosiota tiedonsiirtonopeutensa, resoluutionsa ja HD-videoiden tukemisen ansiosta. Käyttäjä- ja videomäärät ovat kasvussa, vaikka sivusto on kummallakin kriteerillä mitaten mm. YouTubea jäljessä. Vimeon kasvu kiihtyi, kun Stage6-portaali, joka Vimeon tavoin mahdollisti korkealaatuisten videoiden jakamisen, lopetti toimintansa 29. helmikuuta 2008.

Keväällä 2008 Vimeon keskustelupalstalle kirjoitettiin, että sivustolla oli tuolloin noin 520 000 videota. Heinäkuussa 2009 Vimeolla oli hieman yli 1 760 000 rekisteröitynyttä käyttäjää ja palveluun lisättiin keskimäärin noin 11 400 uutta videota päivittäin.

## Julkaisupolitiikka
Vimeon sääntöjen mukaan käyttäjät saavat lisätä sivustolle vain sellaista materiaalia, johon heillä itsellään on tekijänoikeudet. Muita ehtoja ovat, että video ei saa olla mainos eikä se saa sisältää pornografiaa. Kukin käyttäjä saa lisätä joka viikko 500 megatavun verran uusia tiedostoja, mutta yksittäisen videon ajallista kestoa ei ole rajoitettu. 21. heinäkuuta 2008 Vimeo ilmoitti, että pelivideoita ei sivustolla enää sallita, etenkin niiden suuren tilantarpeen vuoksi. Vimeon johto katsoi myös, että pelivideoiden säilyttäminen olisi kyseenalainen teko tietokonepelien tekijöitä kohtaan.

## Vimeo Plus
Vuonna 2008 Vimeosta avattiin ilmaisen perusversion oheen maksullinen, useilla lisäominaisuuksilla varustettu versio Vimeo Plus. Maksullinen palvelu tarjoaa mm. enemmän tallennustilaa käyttäjän videoille, rajaamattoman määrän virtuaalisia videoalbumeja sekä mahdollisuuden selata Vimeota ilman mainoksia. Lisäksi Vimeo Plus -asiakkaiden lisäämät videot ovat jatkuvasti tallennettavissa alkuperäisessä formaatissaan. Vimeon ylläpidon mukaan tämänkaltaiselle vaihtoehdolle oli jo pitkään ollut kysyntää.

## Katso myös
* YouTube
* Metacafe
* Web 2.0

## Lähteet

## Aiheesta muualla

* Vimeon virallinen sivusto
Heinrich Landesmann

**Heinrich Landesmann**, kirjailijanimi **Hieronymus Lorm**, (9. elokuuta 1821 Nikolsburg (nyk. Mikulov) – 3. joulukuuta 1902 Brno) oli itävaltalainen runoilija ja kirjailija.

Landesmann oli lapsena hyvin sairaalloinen, ja 15-vuotiaana hän oli jo lähes kuurosokea.

Landesmann kirjoitti 16-vuotiaana useita runoja eri aikakauslehtiin. 1840-luvulla hänen ystävänsä neuvoivat häntä lähtemään Wieniin. Hän kävi myös Berliinissä, jossa hän otti salanimekseen *Hieronymus Lorm*. Hän meni 1856 naimisiin. Hän muutti 1873 Wienistä Dresdeniin ja vuonna 1892 Brnoon, jossa hän myös kuoli 81-vuotiaana vuonna 1902.

Landesmannin perusluonne kirjailijana on pessimistinen. Hänessä yhtyi filosofinen syvämielisyys runoilemislahjoihin. Hänen runsaasta tuotannostaan esimerkkejä ovat romaanit *Gabriel Solmar* (1863), *Tote Schuld* (1878), *Der ehrliche Name* (1880), novellikokoelmat *Am Kamin* (1856), *Intimes Leben* (1860) ja filosofis-kriittiset tutkielmat *Philosophisch-kritische Streifzüge*  (1873), *Geflügelte Stunden* (1875), *Natur und Geist* (1884), *Der grundlose Optimismus* (1894). Landesmannin runot ilmestyivät kokoelmana *Gedichte* (7. p. 1894).

## Lähteet

## Aiheesta muualla
Luoviminen

**Luoviminen** eli **kryssäys** on purjehtimista purjealuksella hankatuuleen vastatuuleen pyrittäessä. Purjehtiminen suoraan vastatuuleen ei ole mahdollista, joten alusta on ajettava 30-60 asteen kulmassa *sivuvastaiseen* (1) ja käännyttävä toiselle *[[halssi]]lle* (2)(3)(4), ja jatkettava taas *sivuvastaiseen* (5). 

*Nousukulma* (*kryssikulma*, optimi vastatuuleen etenemiskulma) riippuu purjealuksen tyypistä. Sivuvastaiseen kuljettaessa purjealus kallistuu voimakkaasti ja pyrkii sortamaan sivulle. Tätä estää purjeveneessä köli, jonka syvyys ja muoto vaikuttavat *nousukulmaan* voimakkaasti. Aluksen nopeutta vastatuuleen kutsutaan nimellä VMG, nykyaikaiset venemittaristot osaavat laskea sen tuulimittarin ja nopeusmittarin tiedoista.

Avomerellä teoriassa yksi käännös riittäisi. Väylän leveys ja muut esteet sekä tuulen suunnan vaihtelu aiheuttavat sen, että käännöksiä tehdään useita kumpaankin suuntaan.

Myös aurinkopurjeella voi luovia.

## Lähteet
Alacalufit

**Alacalufit** (halakwulupit, halakwalipit, kawésqarit, kaweskarit, qawashqarit, kaueskarit, hekainet, aksanát) ovat Etelä-Chilen saarilla ja rannikolla eläviä intiaaneja, joiden alkukieltä kutsutaan nimellä *kawésqar*. Alacalufit pyydystivät elannokseen merieläimiä ja heidän elämäntapansa ja kielensä oli samantapainen kuin eteläisten yamanoiden. Heitä ei ollut koskaan yli viittä tuhatta. Vuonna 1850 alacalufeja oli 4000,
vuonna 1925 150. Vuonna 2006 oli vain 15 alacalufia ja vain muutama alkukielen puhuja.

Alacalufien heimot/alakielet olivat Adwipliin, Aksánas, Alacaluf, Cálen (Cálenches, Calenes), Caucahue, Enoo, Lecheyel, Taíjataf (Tayataf), Yequinahuere (Yequinahue, Yekinauer).

## Lähteet

## Aiheesta muualla
Sam Dann

**Sam Dann** (18. toukokuuta 1918 &ndash; 26. lokakuuta 2004 Delray Beach, Florida) oli yhdysvaltalainen käsikirjoittaja ja kirjailija. Parhaiten hänet tunnetaan käsikirjoituksistaan The CBS Radio Mystery Theater sarjaan, johon hän kirjoitti tai sovitti kaikkiaan 437 jaksoa. Toisen maailmansodan aikana Dann palveli Yhdysvaltain armeijan 42. jalkaväkidivisioonassa, jonka riveissä hän osallistui Dachaun keskitysleirin vapauttamiseen.

## Bibliografia

* The Third Body (1979)
* Goodbye, Karl Erich (1985)
* Dachau 29 April 1945 : The Rainbow Liberation Memoirs (toim. 1998)

## Lähteet
Soulfallen

**Soulfallen** on suomalainen vuonna 2003 perustettu dark-, death- ja black metallia soittava yhtye Jyväskylästä. Yhtyeen ensimmäinen albumi *[[World Expiration]]* julkaistiin Suomessa syksyllä 2007 ja toinen albumi *Grave New World* vuonna 2009. Yhtyeen vuonna 2012 julkaistu albumi *[[The Promise of Hell]]* nousi Suomen virallisen albumilistan sijalle 46 viikolla 5.

Yhtyeen laulaja Kai Leikola on suomalaisen stand-up-koomikko Ismo Leikolan veli.

## Jäsenet
* Kai Leikola – laulu (2003–)
* Aapeli Kivimäki – kitara (2005–)
* Aki Hartikainen – kitara (2012–)
* Jarno Laitinen – basso (2009–)
* Aaro Lappalainen – rummut (2012–)

### Entiset jäsenet
* Jimmy Salmi – rummut (2003–2008)
* Tuomas Ekholm – kosketinsoitin (2003–2006)
* Simo Rahikainen – kitara (2007–2011)
* Matti Auerkallio – rummut (2009–2011)
* Antti Simonen – kosketinsoitin (2009–2011)

## Diskografia
;Studioalbumit
* 
* 
* 

;Demot
* 
* 

;Musiikkivideot
* Death of the Tyrant
* Scars Aligned

## Lähteet

## Aiheesta muualla
*Viralliset sivut
*
*

### Haastatteluja
*Heavymusic.ru 
*Campusentertainment
Coniston Water

**Coniston Water** on kolmanneksi suurin järvi Englannin järviseudun alueella Cumbriassa Englannissa. Järven pituus on 8,7&nbsp;km, leveys 730 metriä, suurin syvyys 56&nbsp;m ja pinta-ala 4,9&nbsp;km². Pinnankorkeus on 44&nbsp;m merenpinnasta. Laskujoki on River Crake, joka virtaa järven eteläpäästä.

1900-luvulla Coniston Waterilla tehtiin monia veneiden nopeusennätysyrityksiä. 
Sir Malcolm Campbell teki 19. elokuuta 1939 järvellä nopeusennätyksen 228,108&nbsp;km/h veneellä Bluebird K4. Vuosien 1956 ja 1959 välillä hänen poikansa Donald Campbell teki järvellä neljä peräkkäistä nopeusennätystä veneellä Bluebird K7.

## Lähteet

## Aiheesta muualla
Pimen I

**Patriarkka Pimen** (, 23. heinäkuuta 1910 – 3. toukokuuta 1990) toimi Moskovan ja koko Venäjän 15. patriarkkana, Venäjän ortodoksisen kirkon johtajana vuodesta 1971. Hän oli maalliselta nimeltään **Sergei Mihailovitš Izvekov** ().

Bogorodskissa syntynyt Pimen I ryhtyi munkiksi moskovalaisessa luostarissa jo 15-vuotiaana. Hän oli huomiota herättävän kookas: yli kaksimetrinen ja 150-kiloinen, ruumiillisesti erittäin voimakas mies. Samoin hänen äänensä oli erittäin voimakas, selkeä ja kantava. 

Pimen:llä oli työtä johtaa kirkkoa virallisesti ateistisessa kommunistimaassa. Siitä huolimatta hän sai useamman tunnustuksen jopa valtion taholta. Tämä johtui hänen taitavasta diplomatiastaan: kotimaassa hän esiintyi aitovenäläisenä isänmaan ystävänä, mutta ulkomaalaisia tavatessaan hän kohteli näitä erittäin ystävällisesti ja myötämielisesti; malliesimerkkinä voinee mainita sen, että kun hän vieraili Suomessa arkkipiispa Paavalin kutsumana keväällä 1974, hän jakoi runsaasti lahjoja: siunauksen häneltä hakeneet saivat kuparisen noin tuuman läpimittaisen ikonin, johon oli taakse merkitty että se oli patriarkan siunaama; samoin kaikki matkaseurueen suomalaiset avustajat - autonkuljettajat, poliisit ja muut - saivat patriarkan sinetillä koristetun kultaisen taskukellon. Samoin useat suomalaiset ortodoksipapit saivat häneltä patriarkan sinetillä varustetun lahjaristin.  Patriarkka Pimen onkin vielä vuonna 2009 näitä tunnustuksia ahkerimmin jakanut piispa.

Samoin Kuopion katedraalissa liturgian aikana hän osoitti huomaavaisuutta isäntäänsä kohtaan: hän jätti alttarissa olevan Korkean istuimen tyhjilleen ja asettui kirkkosalissa olevalle erilliselle piispanistuimelle. 

Pimen kuoli 79-vuotiaana ja sai seuraajakseen Aleksei II:n.
Paul Hornung

**Paul Vernon Hornung** (23. joulukuuta 1935 – 13. marraskuuta 2020) oli yhdysvaltalainen amerikkalaisen jalkapallon pelaaja. Pelattuaan Notre Damen yliopistossa hän sai NFL-varauksensa vuonna 1957. Ammattilaisseurana oli Green Bay Packers aina vuoteen 1966.

Hornung voitti yliopistopelaajana Heisman Trophyn 1956. Myöhemmin hänelle myönnettiin muun muassa Bert Bell Award (1961). Hän oli myös NFL:n arvokkain pelaaja vuonna 1961.

Hornung nimettiin NFL:n 1960-luvun ”vuosikymmenjoukkueeseen” (*all-decade team*). Hänet on kelpuutettu sekä College että Pro Football Hall of Fameen.

## Lähteet
Charles Jaffé

**Charles Jaffé** (Jaffe) (noin 1879, Dubrovna, Valko-Venäjä – 12. heinäkuuta 1941, Brooklyn, Yhdysvallat) oli valkovenäläisamerikkalainen shakkimestari sekä shakkikirjailija. Hän oli uransa huipulla 1910-luvulla. 

## Aiheesta muualla
*
Windermere

**Windermere** on Englannin suurin järvi. Se sijaitsee Cumbriassa Englannin järviseudulla kansallispuiston alueella. Windermere on 16,9 km pitkä ja suurin leveys on 1,6 km. Järven pinta-ala on 14,7 km² ja suurin syvyys 67 metriä lähellä pohjoispäätä. Pinnankorkeus on 40 metriä merenpinnasta. Laskujoki on River Leven, joka virtaa järven eteläisimmästä päästä.

## Lähteet

## Aiheesta muualla
Sébastien Izambard

**Sébastien Izambard** (s. 7. maaliskuuta 1973, Pariisi, Ranska) on ranskalainen laulaja. Hän on nykyisin yksi Il Divon jäsenistä.

Izambard aloitti uransa poplaulajana Ranskassa. Häneltä ilmestyi vuonna 2000 oma sooloalbumi nimeltään *Libre*. Laulajan uran lisäksi hän on kunnostautunut lauluntekijänä ja hän on sanoittanut kappaleita monelle ranskalaisartistille. Tämän lisäksi hän on näytellyt musikaaleissa ja teatterissa. Tämän lisäksi hän osaa soittaa kitaraa ja pianoa. Vuodesta 2003 lähtien hän ollut musiikkikvartetti Il Divon jäsen. Il Divo on ollut suuri menestys ympäri maailmaa. 

Izambard on naimisissa australialaisen Renee Murphyn kanssa, jonka kanssa hänellä on kolme lasta; vuonna 2008 syntyneet kaksoset sekä vuonna 2011 syntynyt poika.

## Lähteet

## Aiheesta muualla
*Il Divon viralliset sivut
*Ranskankieliset fanisivut 
*Espanjankieliset fanisivut 
*Myspace-sivut
Urs Bühler

**Urs Toni Bühler** (19. heinäkuuta 1971 Willisau, Sveitsi) on sveitsiläinen laulaja.

Urs lauloi lapsena kuorossa ja kokeili nuorena monia musiikkityylejä, kuten heviä. Hän opiskeli laulua ja päätyi lopulta oopperalaulajaksi Hollantiin, jossa vietti seitsemän vuotta. Laulamisen lisäksi hän osaa soittaa muun muassa rumpuja, klarinettia, pianoa, viulua ja sähkökitaraa. Vuodesta 2003 lähtien hän on ollut osa operettipoppia laulavaa Il Divoa, joka on ollut menestys ympäri maailman. Äänialaltaan hän on tenori. 

## Aiheesta muualla
*Il Divon viralliset sivut
Jorma Kosunen

**Jorma Tapio Kosunen** (s. 26. lokakuuta 1950 Rautjärvi ) on suomalainen rajavartiojoukkojen eversti ja entinen Rajakoulun (myöh. Raja- ja merivartiokoulu) johtaja. Hän palveli mm. Kaakkois-Suomen Rajavartiostossa sekä pitkään  Rajavartiolaitoksen esikunnassa eri tehtävissä. Eläkkeelle jäätyään hän toimi Hyvinkään Tahkon puheenjohtajana vuosina 2006–2009. Kosunen tunnetaan pitkän linjan pesäpalloharrastajana ja -aktivistina. Hän valmistui Kadettikoulusta vuonna 1976 ja kävi myöhemmin Sotakorkeakoulun.

Valtakunnanjulkisuuteen Kosunen nousi, kun hän oli ryhtynyt Kehittyvien maakuntien Suomi -nimisen yhdistyksen varapuheenjohtajaksi, joka antoi mittavaa vaalitukea kymmenille kansanedustajille eduskuntavaaleissa 2007. Kosusen mukaan yhdistys oli perustettu puoluesihteeri Jarmo Korhosen työhuoneessa, mitä tämä ei kiistänyt. Sen sijaan väite siitä, että Korhonen olisi osallistunut yhdistyksen perustamiseen jäi kokouspöytäkirjalla todistamatta.

## Lähteet
Carlos Marín

**Carlos Marín** (13. lokakuuta 1968 Rüsselsheim, Länsi-Saksa – 19. joulukuuta 2021 Manchester, Englanti) oli espanjalainen laulaja.

Marín syntyi Saksassa, mutta kasvoi Espanjan Madridissa. Perhe oli muuttanut Espanjaan, kun hän oli 12-vuotias. Hän oli tuossa vaiheessa levyttänyt jo kaksi albumia ja esiintynyt suurilla konserttilavoilla.
 Nuorena hän voitti Espanjassa lukuisia televisiolaulukilpailuja. Hän loi mittavan uran musikaaleissa ja oopperoissa, kuten *Les Misérables*, *Kaunotar ja Hirviö*, *La Traviata*, *Madame Butterfly* ja *La Bohème*.

Marín oli vuodesta 2003 mukana Simon Cowellin luomassa Il Divo -popoopperayhtyeessä. Sen muut jäsenet olivat tenorit Urs Bühler ja David Miller sekä poplaulaja Sébastien Izambard. Marín itse oli baritoni. Il Divo oli kansainvälisesti suosittu, ja se myi 17 vuoden aikana yli 30 miljoonaa albumia ja vähintään kultalevyn oikeutetun määrän yli 30 maassa.

Marín oli naimisissa laulaja Geraldine Larrosan kanssa vuosina 2006–2009.

Hänen viimeinen esiintymisensä oli 6. joulukuuta 2021 Bathissa, Englannissa. Marin kuoli koronaviruksen aiheuttamiin komplikaatioihin 19. joulukuuta 2021.

## Lähteet

## Aiheesta muualla
* Il Divon viralliset sivut
* Espanjankieliset fanisivut
Jason Chimera

**Jason Chimera** (s. 2. toukokuuta 1979 Edmonton, Alberta, Kanada) on kanadalainen jääkiekkoilija, joka on vapaa agentti. Chimera on pelipaikaltaan oikea laitahyökkääjä. Chimera siirtyi 2009 joulukuussa Washington Capitalsiin, ja kerkesi edustaa 6 kautta Capitalsia ennen Islandersiin siirtymistä.

## Ura
### Seurajoukkueissa
Chimera pelasi kaudet 1996–1999 WHL-juniorisarjaa. Hän aloitti WHL-uransa Medicine Hat Tigersissa. Ensimmäisen WHL-kauden jälkeen Chimera varattiin NHL:ään, kun Edmonton Oilers otti hänen pelaajaoikeutensa . Chimera kävi pelaamassa kaudella 1997–1998 AHL:ssä Hamilton Bulldogsissa, mutta palasi kuitenkin takaisin WHL:ään. Kaudella 1998–1999 hänet kaupattiin Medicine Hatista Brandon Wheat Kingsiin vaihdossa Justin Yeomaniin.

Kaudet 1999–2002 Chimera haki pelipaikkaa Edmontonista, mutta pelasi lähinnä farmijoukkue Hamiltonissa. Chimera pelasi ensimmäisen NHL-ottelunsa kaudella 2000–2001, jolloin ei pelannut yhtä ottelua enempää NHL:ssä. Seuraavalla kaudella Chimera oli Edmontonin mukana kolmessa ottelussa. AHL:ssa hän pelasi hyvän kauden, ja hänet valittiin kauden päätteeksi AHL:n tähdistökentälliseen. Chimera teki kauden aikana 77 pistettä 77 ottelussa ja oli Hamiltonin eniten pisteitä tehnyt pelaaja. Chimera teki samalla Hamilton yhden kauden piste-ennätyksen. Syyskuussa 2002 hän solmi Edmontonin kanssa hyvän AHL-kauden jälkeen yksisuuntaisen sopimuksen, jonka ansiosta hän tienaisi saman summan sekä NHL:ssä että AHL:ssä.

Chimera pystyi vakiinnuttamaan paikkansa Edmontonissa kaudella 2002–2003. Chimera pelasi Edmontonissa kaksi kautta, kunnes hänet kaupattiin Phoenix Coyotesiin  yhteydessä. Phoenix antoi Edmontonille Chimerasta ja kolmannen kierroksen varausoikeudesta toisen ja neljännen kierroksen varausoikeudet. Phoenix teki Chimeran kanssa kaksivuotisen sopimuksen elokuussa 2004. Työsulkukauden 2004–2005 Chimera pelasi Italian Serie A:ssa HC Varesessa.

Chimera ei pelannut lopulta otteluakaan Phoenixissa. Hän oli loukkaantumisen kanssa sivussa kahdesta ensimmäisestä ottelusta kaudella 2005–2006. Tämän jälkeen Chimera oli mukana kaupassa, joka vei hänet Columbus Blue Jacketsiin Cale Hulsen ja Mike Ruppin kanssa. Phoenix sai kaupassa Geoff Sandersonin ja Tim Jackmanin. Chimera edusti Columbusta kauteen 2009–2010 asti. Hän pelasi Columbuksessa yhteensä 331 ottelua. Chimera kaupattiin joulukuussa 2009 Washington Capitalsiin, josta Columbus sai Chris Clarkin ja Milan Jurčinan.

Kaudeksi 2016–2017 Chimera siirtyi New York Islandersiin.  Siirtotakarajalla helmikuussa 2018 Chimera siirtyi Anaheim Ducksiin vaihdossa Chris Wagneriin. 

### Maajoukkueessa

Chimera edusti Kanadaa jo nuorten maajoukkueessa. Hän pelasi Kanadan paidassa nuorten MM-kilpailuissa 1999. Chimera sai kilpailuista MM-hopeaa.

Ensimmäisen aikuisten arvoturnauksen Chimera pelasi Kanadalle MM-kilpailuissa 2007. Kanada voitti turnauksessa maailmanmestaruuden. MM-kilpailuissa 2008 Chimera otti toisen MM-mitalinsa. Tällä kertaa Kanada sijoittui turnauksessa hopealle.

## Lähteet
Marita Hauhia

**Marita Hauhia** (s. 10. huhtikuuta 1946 Vehkalahti) on suomalainen nuortenkirjailija ja opettaja.

Hauhia tunnetaan kaunistelemattomista nuortenkirjoistaan. Hauhian nuortenromaanien aiheina on nuorten ihmisten elämä iloineen ja suruineen. Vuonna 1996 Hauhia sai tuotannostaan Laivakello-palkinnon. Romaanien lisäksi hän on kirjoittanut oppimateriaaleja, näytelmiä ja kolumneja.

Hauhia on koulutukseltaan yo-merkonomi Kotkan kauppaoppilaitoksesta ja opettaja Helsingin opettajakorkeakoulusta. Lisäksi hän on suorittanut kotimaisen kirjallisuuden kursseja Helsingin yliopistossa.

## Teokset
* 
* 
* 
* 
* 
* 

### Muut
* *Laivakatin matkassa*, suomalainen multimedia luku- ja kirjoitustaitojen varmentamiseen ja nopeuttamiseen (CD-rom). Anaheim Finland 1998 (uudistettu versio 2001). (Käsikirjoitus) 
* *Satamakaupungin katti*, kirjallisuusmultimedia luku- ja kirjoitustaidon yksilölliseen opetukseen (CD-rom) Anaheim Finland 2002. 
* Kirjapelin *Uhkaava vaara* käsikirjoitus, Kotkan kaupunginkirjasto 2010.
* Musiikkinäytelmä *Kellaribändi* yhdessä Sisko Nampajärven kanssa 2005. (Kotkan kaupunginteatteri 2011)
* Näytelmä *Lomakeidas Eliksiiri* yhdessä Sisko Nampajärven kanssa 2012.

Lähde

## Lähteet
Sysmän vaakuna

**Sysmän vaakunan** on suunnitellut Ahti Hammar vuonna 1953. Mustassa kentässä on nuolikotelo, jossa kolme hopeista nuolta, nuolikotelon keskellä punainen pienoiskilpi ja pystyssä hopeinen piilukirves. Piilukirves viittaa rakentamiseen ja eränkäyntiin. Samanlaisen kirveen sai selkäänsä myös Sysmän kirkon suojeluspyhimys Pyhä Olavi Stiklestadin taistelussa Norjassa vuonna 1030.
Myrskylän kartano

**Myrskylän kartano** on eversti Mathias Forbesille annettu maatila. Tilaan sisällytettiin tuolloin 13 maatilaa, mm. Greijulan ratsutila, Kuoppalan tila, Vähäpaloisten tila ja Pyylän tila. Mathias Forbes omisti tilan 1636–1641 ja Forbesin suku vuoteen 1712 saakka, kunnes majoitusmestari Forbes kuoli ja hänen leskensä Anna Forbes (s. Brunow) meni uudelleen naimisiin everstiluutnantti Lorenz Mellinin kanssa, joka omisti kartanon 1713–1744 ja hänen sukulaisensa vuoteen 1777 saakka, mistä alkaen vuoteen 1790 majuri C. Broberg kuolemaansa saakka.

Lars Falckenheim omisti kartanon 1796–1823 ja hänen sukunsa vuoteen 1870, mistä alkaen Ernst Fabritius.

Kartanon osti vuonna 1880 Viipurin hovioikeudenneuvos Robert Emil Hisinger, joka piti asuinpaikkanaan Inkoon kartanoa. Kartano päätyi 1889 Johan Askolinille, jonka kuoleman jälkeen perikunta muodosti Ab Greggböhle Egendomin tilan omistamiseksi. Torpparien vapautuksessa viljelijät lunastivat tilojaan takaisin Myrskylän kartanosta. Yhtiölle jäi lopulta vain Koskenkylän kartano.

Sortavalan maalaiskunnasta tulleet ostivat 15 perheelle kartanon 400 hehtaarin alan, josta 182 hehtaaria oli peltoa. Ositus vietiin loppuun 1948. Rakennus alkoi rappioitua 1960-luvulla. Kartanon osti 1981 Erja Räty, jonka sukulaisia oli asunut siellä 1947.

Kartanon ensimmäinen rakennus tuhoutui tulipalossa 1704. Uudelleen rakentamisessa käytettiin Myrskylän toisen kirkon jäänteitä, jotka kartano osti kolmatta kirkkoa rakennettaessa.

## Lähteet
David Miller (laulaja)

**David Miller** (s. 14. huhtikuuta 1973 San Diego, Kalifornia) on yhdysvaltalainen laulaja.

David Miller on ollut vuodesta 2003 lähtien osa Il Divo -kvartettia, joka on ollut maailmanlaajuinen menestys. Ennen Il Divoa David Miller loi monipuolisen uran oopperalaulajana niin Euroopassa kuin Yhdysvalloissa. Vuonna 1998 hän esiintyi yhdessä muiden oopperalaulajien kanssa Yhdysvaltain silloiselle presidentille Bill Clintonille Valkoisessa talossa. Vuonna 1999 hän esiintyi Savonlinnan oopperajuhlilla. Oopperan lisäksi hän loi uraa myös musikaaleissa, vuonna 2000 hän sai myönteiset arvostelut Tonyn roolista musikaalissa *[[West Side Story]]*. Äänialaltaan hän on tenori. Vuonna 2009 hän meni naimisiin yhdysvaltalaisen laulajan Sarah Joy Kabanuckin kanssa.

## Lähteet

## Aiheesta muualla
* Il Divon viralliset sivut
* www.divodavid.com
Otto Mauno Geers

**Otto Mauno Geers** (alk. **Otto Magnus Giers**, 26. huhtikuuta 1837 Harjavalta – 12. syyskuuta 1912 Stow, Massachusetts) oli suomalainen merimies, joka osallistui Yhdysvaltain sisällissotaan. 

Geers muutti Yhdysvaltoihin vuonna 1860 ja asettui asumaan Bostoniin. Hän otti osaa Unionin laivaston mukana muun muassa New Orleansin valtaukseen, jossa hänen laivansa upposi ja suuri osa miehistöstä hukkui. Geers pelastautui kuitenkin maihin, ja vei rykmentin lipun mukanaan. Hän loukkaantui sisällissodassa kahdesti ja eläköityi laivastosta vuoden 1880 tienoilla. Geers kuoli punatautiin syyskuussa 1912.

1900-luvun alussa Geersiä haastatteli suomalainen tutkija Salomon Ilmonen, joka julkaisi kirjassaan *Amerikan Suomalaisten historiaa* suomalaisten kokemuksia sisällissodasta.

## Lähteet

*Ilmonen, Salomon: *Amerikan suomalaisten historiaa*
### Viitteet
Markus Brzenska

**Markus Brzenska** (s. 25. toukokuuta 1984 Lünen, Saksa) on saksalainen jalkapalloilija, pelipaikaltaan keskuspuolustaja. Hän edustaa Saksan Bundesliigan Energie Cottbusia.

Brzenska on edustanut maataan alle 21-vuotiaiden jalkapallomaajoukkueessa vuosien 2005 ja 2006 aikana. Bundesliigassa hän teki ensi esiintymisensä 9. marraskuuta 2003 FC Bayern Müncheniä vastaan, jossa Brzenska sai punaisen kortin ottelun ensimmäisen puoliajalla.

## Aiheesta muualla
* Transfermarkt
Look at Yourself (kappale)

**Look at Yourself** on progressiivisen hard rock -yhtye Uriah Heepin vuonna 1971 julkaistu kappale. Se julkaistiin samannimisellä albumilla ja singlenä. Kappaleen on kirjoittanut kosketinsoittaja-kitaristi Ken Hensley, joka myös laulaa sen.

”Look at Yourself” on laulusolisti David Byronin aikaiselle Uriah Heepille tyypillinen hard rock -kappale ja erityisesti Hensleyn kosketinsoittimet ovat siinä esillä. 
Kappaleen albumiversion pituus on yli viisi minuuttia, kun taas singleversio on lyhennetty hieman päälle kolmeen minuuttiin. Singlen b-puolena oli vastapainona rauhallinen ”What Should Be Done”, joka sisältyy myös *Look at Yourself* -albumille. Myös tämä kappale on Ken Hensleyn käsialaa.

Danny levytti kappaleen suomeksi Käärme-albumillaan nimellä *Itsesi näät et enempää*.

## Kappaleet
**A-puoli**
#
**B-puoli**
#

## Muut kannet

kuva:uriahheep-lookatyourselfsingle6.jpg|Alankomaiden-painos
kuva:uriahheep-lookatyourselfsingle2.jpg|Ranskan-painos
kuva:uriahheep-lookatyourselfsingle4.jpg|Espanjan-painos


kuva:uriahheep-lookatyourselfsingle5.jpg|Italian-painos
kuva:uriahheep-lookatyourselfsingle3.jpg|Japanin-painos


## Lähteet
Ilolanjoen vesistö

**Ilolanjoen vesistö** (vesistöaluetunnus 17) on Suomen päävesistöalue, jonka laskujoki Ilolanjoki () laskee Suomenlahden Pieneen Pernajanlahteen. Vesistöalueen pinta-ala on 308,86 neliökilometriä. Alueen järvisyys on 3,55&nbsp;%. Se on Kankkilan Järvelänjärvestä alkunsa saava vesistö, joka virtaa Myrskylän, Askolan, Porvoon ja Loviisan käsittäviltä valuma-alueilta Pieneen Pernajanlahteen. Vesistön suurimmat järvet ovat Tiiläänjärvi, Veckjärvi. Lisäksi vesistössä on yli hehtaarin laajuisia järviä 36.

## Yleistä
Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
* Ilolanjoen alaosan alue (17.001)
:* Vadbäckenin valuma-alue (17.004)
:* Ilolanjoen keskiosan alue (17.002)
::* Kylänpäänjärven valuma-alue (17.005)
::* Myllysillanojan valuma-alue (17.007)
::* Ilolanjoen yläosan valuma-alue (17.003)
::* Tankvallinojan valuma-alue (17.006)

## Yläjuoksu
### Lambrennojan reitti
*Järvelänjärvi - Lambrennoja - Ilolanjoki

### Tankvallinojan reitti
*Kotojärvi ja Valkjärvi - Tankvallinoja - Ilolanjoki

### Myllysillanojan reitti
*Myllyjärvi - Myllysillanoja - Ilolanjoki

### Popolanojan reitti
*Koukjärvi ja Takametsänoja - Slotinoja - Kylänpäänjärvi sekä Popolanoja  - Ilolanjoki 

## Keskijuoksu
### Ilmoisojan reitti
*Ilmoisoja - Ilolanjoki

### Viksbergin järvi
*Viksberginjärvi - Eriksdahlinjärvi - Ilolanjoki

### Vadbäckenin reitti
*Veckjärvi - Vadbäcken - Ilolanjoki

## Alajuoksu

### Venjäsojan reitti
*Venjärvi - Venjäsoja - Myllykylänjärvi - Ilolanjoki

### Hackalbäcken
*Hackalbäcken - Ilolanjoki

### Storängsbacken
*Storängsbacken - Ilolanjoki

## Mereenlasku

*Ilolanjoki - Pieni Pernajanlahti
## Kaloja
*Meritaimen Hauki

## Patoja
*Kankurinmäen pato

## Koskia
*Postimäenkoski
*Forsgårdin koski
*Forsslättin koski

## Katso myös
* Luettelo Suomen vesistöistä

## Lähteet

## Aiheesta muualla
* Vesistöennusteet: Ilolanjoen vesistö, vesi.fi
* Itä-Uudenmaan ja Porvoon vesien ja ilmansuojeluyhdistys ry 
*
Marc Diraison

**Marc Diraison** (s. 7. helmikuuta 1975 San Rafael, Kalifornia) on yhdysvaltalainen ääninäyttelijä, joka tuli tunnetuksi dubattuaan One Piece animessa Roronoa Zoroa. Hän tehnyt dubbausten lisäksi alkuperäisiä äänirooleja Kappa Mikeyyn ja Teini-ikäisiin mutanttininjakilpikonniin.

## Aiheesta muualla
* Voice Chasers 
* Anime News Network
* TV.com 
* CrystalAcids
Pirus

**Pirus** on yksi Los Angelesin katujengeistä, joka perustettiin alun perin Comptonissa. Pirus on Bloods-jengin alajärjestö. Jengin tunnusvärinä on punainen. Pirus jaetaan useampiin ryhmiin eli "setteihin".

## Historia
1960- ja 1970-lukujen vaihteessa Comptonissa perustettiin *Piru Street Boys -*katujengi, joka nimettiin Piru Street -kadun mukaan. Vuoteen 1971 mennessä Pirus oli alkanut tekemään yhteistyötä Crips-jengin kanssa, mutta pian jengit ajautuivat konfliktiin keskenään. Vuonna 1972 Pirus liittoutui muiden Los Angelesissa olevien jengien kanssa, joilla oli myös ongelmia Crips-jengin kanssa. Tästä muodostui Bloods-jengi, joka levisi ympäri maata.

## Katso myös
* Bloods

## Lähteet
Salo (Asikkala)

**Salo** on Asikkalan kylä, josta puolet on Salonsaarta. Alueella on ollut asutusta jo kivikaudella.

## Kiinteät muinaisjäännökset
*Ala-Pietilän polttokenttäkalmisto
*Huonpohjanvuoren kivikautinen kalliomaalaus
*Kartanonlahden rautakautinen polttokenttäkalmisto
*Lepokallion varhaismetallikautinen lapinraunio
*Patalahden kivikautinen kalliomaalaus
*Ylä-Hokkalan kivikautinen asuinpaikka

## Kirjallisuutta
* Mäkelä-Alitalo, Anneli & Åkerlind, Merja: *Salon mailla ja vesillä : Asikkalan Salon kylän historiaa ja muisteluksia.* Asikkala: Salonsaaren Kyläyhdistys, 2013. .
Tönnö

**Tönnö** on Orimattilan kaupungin keskustaajaman eteläinen kylä. Se sijaitsee kosken lähellä ja siellä on Tönnön mylly sekä Suomen ensimmäinen teräsbetoninen Tönnön silta. Tönnössä on ollut asutusta jo kivikaudella. Tönnöstä on valittu yksi talonpoikaissäädyn valtiopäivämies, Heikki Heikinpoika, vuoden 1678 Ruotsin kuningaskunnan valtiopäiville.

Tönnön koulu on perinteikäs, vuonna 1906 toimintansa aloittanut alakoulu. Tönnön kyläjohtokunta järjestää vuosittain kesäkuun puolenvälin aikaan Tönnön siltajuhlan, joiden ohjelmaan kuuluu soittoa, tutustuminen myllyyn sekä köydenvetokilpailu.

Museovirasto on määritellyt Tönnönkosken sillan ja myllypaikan valtakunnallisesti merkittäväksi rakennetuksi kulttuuriympäristöksi.

## Kiinteät muinaisjäännökset
* Heinluhdan rautakautinen röykkiö
* Hongistonmäen kivikautinen asuinpaikka
* Karhukivi
* Luumyllynkosken kivikautinen asuinpaikka
* Tönnönkosken kivikautinen asuinpaikka

## Kuvia

Tiedosto:Tonno silta.jpg|Tönnön silta.
Tiedosto:Tönnön mylly pakkaspäivänä.jpg|Tönnön mylly pakkaspäivänä.


## Lähteet

## Aiheesta muualla
* http://www.koti.phnet.fi/tonno/
White Knights of the Ku Klux Klan

**White Knights of the Ku Klux Klan** () on Ku Klux Klan -järjestöön kuuluva seura. Seuraa pidetään erityisen väkivaltaisena, ja se on syyllistynyt esimerkiksi useisiin murhiin.

Seuran toiminta alkoi Mississippi:ssä 1960-luvulla Samuel Bowers:in johtamana. Julkisuuteen seura nousi kun selvisi, että sen jäsenet surmasivat kolme kansalaisoikeusaktivistia, Andrew Goodmanin, James Chaney:n, ja Michael Henry Schwernerin vuonna 1964. Murhat selvitettiin vasta 40 vuotta myöhemmin. Elokuva Mississippi palaa perustuu näihin tapahtumiin.
Salmela

**Salmela** voi tarkoittaa seuraavia:

*Salmela, Artjärven kuntakeskus
*Salmela Komitea, rockyhtye
*Taidekeskus Salmela, taidegalleria Mäntyharjulla
*Veljekset Salmela, linja-autoyhtiö
*Villa Salmela, *Karjalaisten kesäkoti*, Pääkaupunkiseudun Karjalaisyhteisöt Pääsky ry:n huvila Helsingin Jollaksessa

;Sukunimi
*Aarno Salmela (1916–1991), alttoviulisti
*Aaro Salmela (1928–2016), toimittaja ja kirjailija
*Aki Salmela (s. 1976), runoilija ja suomentaja
*Alexandra Salmela (s. 1980), slovakialais-suomalainen kirjailija
*Aleksanteri Salmela (1862–1935), suomalainen kirjailija
*Alfred Salmela (1897–1979), kouluneuvos, professori h.c. 
*Anssi Salmela (s. 1984), jääkiekkoilija
*David Salmela, yhdysvaltalainen davidiittien uskonnollinen johtaja
*Eero Salmela (1920–1999), ilmavoimien komentaja
*Eino Salmela (1878–1948), näyttelijä
*Erkki Salmela (s. 1958), kuvanveistäjä
*Esko Salmela (s. 1950), näyttelijä
*Heikki Salmela (s. 1946), Hesburger-pikaravintolaketjun perustaja
*Henna Salmela (s. 1972), pesäpalloilija
*Hugo Salmela (1884–1918), punakaartilaispäällikkö
*Irja Salmela (1912–2003), sosiaalineuvos ja toiminnanjohtaja
*Jatta Salmela (s. 1992), seiväshyppääjä
*Johanna Salmela (s. 1990), moukarinheittäjä
*Jukka Salmela (s. 1958), muusikko ja musiikinopettaja
*Jukka Salmela (1960–2014), näyttelijä
*Jussi Salmela (s. 1992), koripalloilija
*Kaisa Salmela (s. 1983), pesäpalloilija
*Katariina Salmela-Aro (1961–2025), kasvatustieteen professori
*Leena Salmela (1941–2013), kuvataiteilija ja pilapiirtäjä
*Marja Salmela (1875–1924), kirjailija
*Marja Salmela (s. 1967), juoksija
*Martta Salmela-Järvinen (1892–1987), sosiaalidemokraattinen poliitikko ja näytelmäkirjailija
*Minna Salmela (s. 1971), uimari
*Natalia Salmela (s. 1988), tietokirjailija, markkinointiviestinnän yrittäjä ja toimitusjohtaja
*Pasi Salmela (s. 1972), jalkapalloilija
*Paula Salmela (s. 1965), kuvanveistäjä
*Pyry Salmela (s. 1986), jääkiekkoilija ja valmentaja
*Rico Salmela, ratamoottoripyöräilijä
*Ronja Salmela (s. 2003), pesäpalloilija
*Roosa Salmela (s. 1997), salibandyn pelaaja
*Saku Salmela (s. 1990), jääkiekkoilija
*Santeri Salmela (s. 2000), jääkiekkoilija
*Tarmo Salmela (1948–2012), runoilija
*Toivo Salmela (1937–1975), näyttelijä
*Tomi Salmela (s. 1957), näyttelijä
*Tommi Salmela (s. 1969), Tarot-yhtyeen laulaja
*Tuomas Salmela (s. 1995), jääkiekkoilija
*Voitto Salmela (1900–1984), ITE-taiteilija
*Väinö Salmela (1915–2004), kenraalimajuri
*Yrjö Salmela (1904–1984), kultaseppä, yrittäjä ja yritysjohtaja, kauppaneuvos.
Artjärven neljänneskunta

**Artjärven neljänneskunta** (myös **Sääksjärven neljänneskunta**), on ollut neljänneskunta Uudenkylän hallintopitäjässä eli verokunnassa, joka kuului Hollolan kihlakuntaan eli Yliseen kihlakuntaan. Nykyisen Artjärven lisäksi Artjärven neljänneskuntaan kuuluivat suuri osa nykyistä Orimattilaa, Iittiä ja Jaala.

Kirkollishallinnollisesti Artjärvi kuului kuitenkin Pernajan seurakuntaan. Artjärven käsittävä alue erotettiin 1557 Uudenkylän hallintopitäjästä siten, että Suurikylä, Villikkala, Hietana, Ratula ja Kinttukylä siirrettiin Pernajan hallintopitäjään, joka kuului Porvoon lääniin.
Libanoninsetri

**Libanoninsetri** eli **libanoninseetri** (*Cedrus libani*) on ainavihanta jopa 40 metriä korkeaksi kasvava setrien sukuun kuuluva havupuulaji, joka kasvaa luonnonvaraisena Kaakkois-Turkin, Syyrian ja Libanonin alueella ja muunnoksineen myös Lounais-Turkissa, Atlasvuoristossa ja Kyproksella. Laji on kasvualueidensa vuosisatoja jatkuneen metsäkadon myötä vaarantunut, ja sitä on pyritty elvyttämään Välimeren maiden alueella istutuksilla. Libanoninsetrillä on suuri uskonnollinen ja historiallinen merkitys Lähi-idän kulttuureille.

## Kuvaus
Nuoren libanoninsetrin latvus on kartiomainen, mutta puun vanhetessa se muuttuu kupolimaiseksi tai varjostinmaiseksi. Tyviosan haarat ovat miltei pystysuoria, ja latva on pysty tai koheneva. Oksankärjet ovat jokseenkin vaaka-asentoisia. Luonnossa latvus on pääasiallisesti tummanvihreä, viljeltävien puiden latvat ovat usein sinivihreitä tai hopeanharmaita. Neulaset ovat noin 3 cm pitkiä, mutta vanhoissa puissa ne voivat olla vielä lyhyempiä. Kävyt ovat tynnyrimäisiä ja niiden kärki on typäkkä tai kuopallinen. Libanoninsetri voi kasvaa jopa 40 metriä korkeaksi.

## Taksonomia
Libanoninsetristä on neljä muunnosta, joista kyproksensetriä ja atlassetriä voidaan pitää myös omina lajeinaan:
* atlassetri (*Cedrus libani* var. *atlantica* tai *Cedrus atlantica*)
* kyproksensetri (*Cedrus libani* var. *brevifolia* tai *Cedrus brevifolia*)
* *Cedrus libani* var. *libani*
* *Cedrus libani* var. *stenocoma*

## Historia ja symboliikka
Libanoninsetrillä on suuri uskonnollinen ja historiallinen merkitys Lähi-idän kulttuureille, ja siihen viitataan lukuisia kertoja muinaisten sivilisaatioiden kirjallisuudessa. Raamatun mukaan libanoninsetristä tehtiin Salomon temppelin katto ja seinät, mutta ei lattiaa.

Libanoninsetri esiintyy Libanonin lipussa.

## Lähteet
* 

### Viitteet

## Aiheesta muualla
* Suomen Lajitietokeskus: Libanoninseetri – ''Cedrus libani''
*ITIS: ''Cedrus libani'' 
*United States Department of Agriculture (USDA): ''Cedrus libani'' 
*Dr. Duke's Phytochemical and Ethnobotanical Databases: Cedrus libani